钦定古今图书集成/明伦汇编/官常典/第523卷 > 巩信
## 钦定古今图书集成/明伦汇编/官常典/第523卷 > 巩信

按《元史巩彦晖传》：“彦晖长子信袭授银符、易州等处
管军总把。中统三年，从征李璮。至元四年，从元帅阿
术南征。九年，从攻樊城，先登夺其土城，焚西南角楼，
杀敌军十人，擒五人。宋将矮张以舟兵来援，自高头
堡战𩰚八十馀里，抵襄阳城下，夺战舰二，获其裨将
二人，军八人。十一年，从丞相伯颜攻沙阳堡，率勇士”
五十人，火焚其寨，敌军大乱，遂破之。是年，从渡江，与
宋兵战，俘生口十一，夺战舰二。继又领军由陆进，直
抵鄂城下，杀宋兵数十人，擒江路分一人以归。十二
年，战丁家洲，杀宋兵七十馀人，夺战舰二。江南平，以
功陞武略将军、管军千户，镇太平州。十六年，以疾辞，
子思明袭。